

**Centar za studentski standard - Studentski servis**

**Adresa:** Ulica Matije Gupca 78, 33 000 Virovitica

**Tel:** 033 492 262 / **Fax:** 033 721 037

**E-mail:** studentski.servis@vuv.hr / **Web**: www.vuv.hr

**OIB:** 46576407858 / **IBAN:** HR56 23600001102210556

Na temelju članka 3. Pravilnika o financiranje studentskih aktivnosti/projekata (KLASA: 007-02/24-10/05, URBROJ: 2189-74-02/01-24-01 od 19. veljače 2024.), a u vezi s člankom 14. stavak 3., 4. i 5. Zakona o obavljanju studentskih poslova (Narodne novine, broj: 96/18, 16/20), dekan Veleučilišta u Virovitici doc.dr.sc. Dejan Tubić, prof.struč.stud., raspisuje

**II. JAVNI POZIV**

**za financiranje studentskih aktivnosti/projekata**

**Veleučilišta u Virovitici u 2024. godinu**

1. Financijska sredstava koja se dodjeljuju temeljem ovog Javnog poziva **u iznosu od 367,51 eura** odnose se na sredstva koja nisu dodijeljena temeljem I. Javnog poziva za financiranje studentskih aktivnosti/projekata Veleučilišta u Virovitici u 2024. godini od 19. ožujka 2024. godine.
2. Pravo sudjelovanja na ovom Javnom pozivu imaju studenti Veleučilišta u Virovitici i studentske organizacije/udruge Veleučilišta u Virovitici. Neprihvatljivi prijavitelji su studenti koji imaju upisano mirovanje studentskih prava i obveza, studenti kojima je izrečena stegovna mjera kao i studenti članovi Povjerenstva za financiranje studentskih aktivnosti/projekata.
3. Prihvatljive aktivnosti/projekti studenata i studentskih organizacija/udruga obuhvaćaju kulturne, sportske, znanstvene i edukacijske aktivnosti, a koje organiziraju isključivo studenti i studentske organizacije i koje su namijenjene isključivo studentima te kojima je planirano trajanje u pravilu do 15. prosinca kalendarske godine za koju je raspisan Javni poziv.

Neprihvatljivi troškovi su oni koji nisu u vezi s ciljevima i sadržajem aktivnosti/projekta.

1. Kriteriji za bodovanje i rang listu:

|  |  |
| --- | --- |
| A) | Opis i kvaliteta projekta (jasno i detaljno opisan projekt, objašnjene aktivnosti, korisnici projekta, očekivani rezultati); 0, 1, 2 ili 3 boda  |
| B) | Doprinos projekta studentskom standardu, radu studentskih organizacija i kvaliteti studentskog života; 0, 1, 2 ili 3 boda |

1. Prijava na Javni poziv obvezno mora sadržavati:
2. Obrazac, prijava *(*[*preuzeti obrazac*](https://vuv.hr/wp-content/uploads/2024/09/Obrazac-prijava.xlsx)*)*
3. Obrazac, troškovnik *(*[*preuzeti obrazac*](https://vuv.hr/wp-content/uploads/2024/09/Obrazac-tro%C5%A1kovnik.xlsx)*)*
4. Obrazac, izjava, dvostruko financiranje *(*[*preuzeti obrazac*](https://vuv.hr/wp-content/uploads/2024/09/Obrazac-izjava-dvostruko-financiranje.docx)*)*
5. Obrazac, privola *(*[*preuzeti obrazac*](https://vuv.hr/wp-content/uploads/2024/09/Obrazac-privola.docx)*)*

Prijava može sadržavati i druge dokumente koji dodatno pojašnjavaju aktivnosti/projekt.

1. Prijave s traženom dokumentacijom dostavljaju se na adresu: Veleučilište u Virovitici, Ulica Matije Gupca 78, 33 000 Virovitica, u roku od 15 dana od dana objave ovog Javnog poziva na mrežnoj stranici Veleučilišta.

Nepotpune i nepravodobne prijave neće se razmatrati. Prijava je nepotpuna ako ne sadrži svu obveznu dokumentaciju. Prijava je nepravodobna ako je podnesena izvan roka određenog Javnim pozivom.

Povjerenstvo zadržava pravo tražiti naknadnu dopunu, odnosno ispravak prijave koja ima manje nedostatke, a koji ne utječu na sadržaj bitan za ocjenjivanje prijave, pritom postupajući po načelu jednakog tretmana, ne dovodeći prijavitelje u nepovoljniji položaj.

1. Veleučilište u Virovitici koristit će i obrađivati osobne podatke u svrhu provedbe ovog Javnog poziva sukladno propisima koji reguliraju zaštitu osobnih podataka te se u druge svrhe ne može koristiti. Prijavom na Javni poziv, te sukladno danoj privoli, prijavitelji su suglasni da Veleučilište u Virovitici kao voditelj zbirke osobnih podataka može prikupljati, koristiti i dalje obrađivati podatke u svrhu provedbe Javnog poziva.
2. Povjerenstvo za financiranje studentskih aktivnosti/projekata razmatra i vrednuje prijave sukladno *Pravilniku o financiranju studentskih aktivnosti/projekata* i uvjetima ovog Javnog poziva te utvrđuje rang listu i prijedlog raspodjele sredstava u roku od 15 dana od završetka Javnog poziva.

Dekan Veleučilišta u Virovitici u roku od 15 dana od dana dostave rang liste i prijedloga Povjerenstva, donosi Odluku o dodjeli financijskih sredstava vodeći pritom računa o ukupno raspoloživom iznosu sredstava za financiranje.

Odluka se objavljuje na mrežnoj stranici Veleučilišta.

1. Veleučilište u Virovitici i prijavitelji kojima je odobrena financijska potpora za studentske aktivnosti/projekte uredit će medusobna prava i obveze Ugovorom o financiraju.
2. Dodatne informacije u svezi ovog Javnog poziva mogu se dobiti na e-mail: info@vuv.hr

**KLASA: 007-02/24-10/06**

**URBROJ: 2189-74-02/01-24-07**

**U Virovitici, 16. rujna 2024.**

|  |  |
| --- | --- |
|  | **DEKAN****doc.dr.sc. Dejan Tubić, prof.struč.stud.** |